Разговор о Википедији:Такмичење у писању чланака/Упознај Српску 2019

message: Поштовани чланови жирија — ,  и ),
Такмичење „Упознај Српску 2019” је званично завршено! Можете приступити оцјењивању такмичарских чланака. Сигурни смо да ћете захваљујући дугогодишњем искуству у уређивању избодовати чланке у складу са критеријумима и стандардима Википедије, као и са темом такмичења. Појединачне табеле са евиденцијом креираних или допуњених чланака можете пронаћи и у сљедећој категорији: 
*Категорија:Упознај Српску 2019 - Евиденција.
Вама остављамо да се договорите око распореда у табелама (Ж1, Ж2 и Ж3), као и око докимолошких начела којима ћете се водити. Потребно је да чланке оцјените бодовима у распону од 0 до 5 и да нас обавјестите по завршетку бодовања, како бисмо прешли на наредну фазу обраде резултата. 
Још једном вам се, у име Викимедијине заједнице Републике Српске, захваљујем на одвојеном времену и труду, као и на несебичној подршци нашем пројекту!
Желим вам срећан рад!
С поштовањем,
— Бојана реци 14:00, 21. децембар 2019. (CET)
replies: text: Да напоменем као члан жирија, да постоји велики број чланака који апсолутно никако нису повезани са Републиком Српском. Имаћу разумевање за деловање неких покрета и историјских збивања на простору данашње РС, али деловање Османског царства и битке босанске војске, не могу и нису повезане са Републиком Српском. --MareBG (разговор) 14:11, 21. децембар 2019. (CET)
replies: text: : Маре слажем се са тобом, али пошто правила такмичења то нису јасно дефинисала пре почетка такмичења, онда треба да уважимо ове чланке, јер није фер према учесницима. Мислим да убудуће треба јасније дефинисати шта може, а шта не. Иначе заиста делим твоје мишљење. --Pinki (разговор) 15:21, 22. децембар 2019. (CET)
replies: text: :: Како нису, на почетној страници такмичења пише: „Ово такмичење је посвећено Републици Српској. Спроводи се у организацији Викимедијине заједнице Републике Српске и за циљ има богаћење Википедије садржајима везаним за Републику Српску”. --MareBG (разговор) 17:41, 22. децембар 2019. (CET)
replies: text: ::: Мислим да је ово — богаћење Википедије садржајима везаним за Републику Српску — веома широка формулација и да је треба тачније одредити на шта се односи такмичење. Јер ни нпр члана Херцеговачки партизански одред нема директне везе са Републиком Српском, ако ћемо тако. У време мојих почетака на Википедији, тамо пре 13 година, постојале су категорије типа Република Српска у средњем веку --Pinki (разговор) 19:52, 22. децембар 2019. (CET)
replies: text: :::: Слажем се да треба боље дефинисати, ето предлога људима који организују такмичење. Те одреде сам признао јер су деловали на простору данашње Републике Српске и то било климаво. Али Мустахфизе који су војнички ред месних снага у санџацима, настали у османлијској војсци не могу, нити сматрам да има основа за тако нешто без обзира на правила. О Првом и Другом конвљанском рату тек нећу да причам, одиграни су на простору данашње Хрватске и никакве везе немају са историјом Републике Српске. Шта је ту је, остаје да се саберу бајтови. --MareBG (разговор) 19:59, 22. децембар 2019. (CET)
 Не знам да ли је мјесто, али имам потребу да вам на нешто сугеришем. Са једне стране је јасно о чему причате. И колико год то методолошки били прихватљиво ипак сматрам да нисте у потпуности у праву. Зашто? Овде ћу се конкретно осврнути на историју Републике Српске. Историја Републике Српске представља историју српског народа на територијама Херцеговине и Босне, али и догађаје и околности који су директно или индиректно утицале на српски народ на ове две територије. Дакле не само онај дио ових територија који данас покрива Република Српска. Можда вам сад измишљам топлу воду, говорим што и сами знате (што се може видјети из коментара). Веома је важно да то тако поставимо и да не ограничимо Републику Српску на период од 1992. Због тога, уз све своје мањкавости Историја Републике Српске од Кецмановића и Антића обухвата и те најраније периоде српске историје, на истом трагу је и Енциклопедија Републике Српске, уџбеници из историје итд. Зато сматрам да се неки чланци требају наћи овде и да не треба сужавати оквире такмичења. АРК9367 (разговор) 09:12, 26. децембар 2019. (CET)

text: Апсолутно се слажем, историја РС представља историју српског народа на том простору, наравно да се она не сме и не може ограничити на 1992. годину. Наравно да се и сви догађаји одиграни на простору данашње РС сврставају у њену историју. Ипак османски војни редови који нису директно деловали на простору данашње РС и битке војска у Далмацији не мислим да могу проћи као део њене историје. --MareBG (разговор) 12:13, 26. децембар 2019. (CET)

message: Здраво свима!
Чланци пристигли на овогодишње такмичење у писању чланака „Упознај Српску” су избодовани, тако да званично имамо победнике! Према оценама жирија и броју бајтова, следећи такмичари су остварили најбољи резултат:
replies: text: 1. место: Lotom

text: 2. место: АРК9367

text: 3. место: Soundwaweserb
Честитам!
У име наше организације се захваљујем свим такмичарима на изузетном доприносу, као и члановима жирија који су помогли у реализацији такмичења. Такође, посебно се захваљујем наставницима и ученицима Основне школе „Вук Караџић” из Вишеграда који су узели учешће у радионици и, у складу са својим могућностима, несебично дали допринос овом пројекту.  
Ово такмичење је, поред богаћења Википедије садржајима који су у вези са Републиком Српском, имало за циљ и јачање везе између заједница — википедијанске и викимедијанске, која би требала да постоји јер заједно радимо сјајну ствар! Са обе стране се улаже огроман труд, који треба ценити. Ми ћемо уважити све сугестије и на темељима овогодишњег искуства дефинисати строжије оквире такмичења. Желимо да сви буду задовољни и надамо да се једна лепа идеја може остати неоскрнављена.
Још једном — хвала свима!
С поштовањем,
— Бојана реци 19:39, 24. децембар 2019. (CET)
thread_title:  Резултати такмичења